ย้อมผ้าใหม่เลย ขจัดคราบน้ำยาซักผ้าด้วยน้ำส้มสายชู คืนความสดใสด้วยเกลือ ลองใช้อย่างอื่นที่มีในบ้าน
บางเส้นใยจะดูดสีย้อมได้ดีกว่าแบบอื่น เพราะงั้นถ้าจะย้อมให้ผ้าสีสด ใหม่ขึ้น ก็ต้องอ่านรายละเอียดที่ป้ายของผ้าแต่ละชิ้นก่อน ว่าเป็นเส้นใยแบบไหน ดูแลยังไง ถ้าทำจากเส้นใยธรรมชาติ 60% ขึ้นไป เช่น คอตตอน ไหม ลินิน ป่านรามี และวูล (ขนสัตว์) หรือทำจากเรยอน หรือไนล่อน ก็จะดูดซับสีย้อมได้ดี  ถ้าเสื้อผ้าชิ้นนั้นทำจากเส้นใยผสม ทั้งธรรมชาติและสังเคราะห์ ย้อมแล้วสีอาจจะออกมาไม่เข้มเท่าเส้นใยธรรมชาติ 100% ถ้าเสื้อผ้าชิ้นนั้นทำจากอะคริลิก สแปนเด็กซ์ โพลีเอสเตอร์ หรือโลหะ หรือที่ป้ายเขียนว่า “Dry Clean Only” คือต้องซักแห้งเท่านั้น ก็จะย้อมไม่ค่อยติด หรือไม่ติดเลย ถ้าอยากให้ผ้ากลับมาสีสวยเหมือนเพิ่งซื้อ ต้องเอาผ้าชิ้นนั้นติดไปเทียบสีด้วย ตอนเลือกซื้อสีย้อมที่ห้างหรือร้านขายอุปกรณ์งานฝีมือ พยายามเลือกสีที่คล้ายเดิมที่สุด จะออกมาสีสด ดูเป็นธรรมชาติกว่า แต่ถ้าจะเปลี่ยนสีผ้าไปจากเดิม ก็ต้องใช้ color stripper หรือน้ำยากัดสีผ้าก่อน ให้ปูรองบริเวณที่จะย้อมผ้า ด้วยหนังสือพิมพ์ ผ้าใบ หรือถุงดำ เผื่อสีย้อมกระเด็นจะได้ไม่เลอะโต๊ะ เคาน์เตอร์ หรือพื้น นอกจากนี้ให้เตรียมผ้าขี้ริ้วหรือทิชชู่ไว้ใกล้ๆ จะได้หยิบมาใช้เช็ดทันเวลา ส่วนตัวคุณเองให้สวมเสื้อผ้าเก่าที่เลอะได้ไม่เป็นไร และถุงมือหนาๆ กันเปื้อนไว้ ย้ำว่าต้องป้องกันดีๆ อย่าให้สีย้อมเลอะมือ เพราะอาจทำให้ผิวหนังระคายเคืองได้ ปกติถ้ามีก๊อกที่เปิดน้ำร้อนได้ อุณหภูมิน้ำจะอยู่ที่ประมาณ 50 องศาเซลเซียส (120 องศาฟาเรนไฮต์) แต่บางทีก็ไปถึง 60 องศาเซลเซียส (140 องศาฟาเรนไฮต์) เพราะงั้นใช้น้ำร้อนจากก๊อกก็ได้ ไม่ต้องต้มน้ำ แต่ถ้าอยากได้น้ำร้อนกว่านี้ ให้เอาไปต้มต่อ อย่าให้ถึงขั้นเดือด คือประมาณ 90 กว่าองศา (200 องศาฟาเรนไฮต์) เสร็จแล้วเทน้ำร้อนนั้นลงมากะละมัง ถัง อ่าง หรือใช้เครื่องซักผ้าฝาบนก็ได้ โดยเลือกใช้น้ำร้อนที่สุดที่มี  ต้องใช้น้ำประมาณ 3 แกลลอน (10 ลิตร) ต่อเสื้อผ้าหนัก 0.5 กก. (1 ปอนด์) ถังหรือหม้อ เหมาะสำหรับย้อมผ้าชิ้นเล็กๆ เช่น เสื้อบางๆ ผ้าพันคอและเครื่องประดับตกแต่งอื่นๆ ไปจนถึงเสื้อผ้าเด็ก ส่วนกะละมังพลาสติก อ่างอาบน้ำ หรือเครื่องซักผ้า เหมาะสำหรับผ้าชิ้นใหญ่ เช่น เสื้อสเวตเตอร์ และกางเกงยีนส์  ผ้าส่วนใหญ่จะหนักชิ้นละประมาณไม่เกิน 0.5 กก. (0.5 - 1 ปอนด์) ทำตามขั้นตอนที่แนะนำไว้ข้างฉลาก จะได้รู้ว่าต้องใส่อะไรมากแค่ไหน แต่ปกติต้องใช้สีย้อมผ้าประมาณ 1/2 ขวดต่อผ้า 0.5 กก. (1 ปอนด์) ถ้าอยากให้สีเซ็ตตัวดีขึ้น ให้ใส่เกลือ 1/2 ถ้วยตวง (150 กรัม) ต่อผ้าทุก 0.5 กก. (1 ปอนด์) แนะนำให้คนผสมสีย้อมและเกลือให้ละลายในน้ำอุ่นถ้วยเล็กจนหมดก่อน แล้วค่อยเอาไปเทใส่กะละมังน้ำย้อมผ้า แล้วใช้ช้อนโลหะคันยาวหรือที่คีบ คนทุกอย่างให้เข้ากัน จะทำความสะอาดง่ายกว่า ถ้าใช้ไม้หรือช้อนพลาสติกคนสีให้ละลายดีในภาชนะเล็กๆ ก่อน แบบนี้พอคนเสร็จจะได้ทิ้งไปเลย แช่ผ้าในน้ำย้อม แล้วใช้ช้อนหรือที่คีบกดลงไปให้น้ำท่วมผ้าทั้งผืน จะยิ่งย้อมติดดี ถ้าหมั่นกวนผ้าที่แช่ไว้เรื่อยๆ ทุก 5 - 10 นาที ผ้าจะได้ไม่เกยกันหรือพับทบกัน จนสีไม่สม่ำเสมอ ยิ่งกวนผ้า สีก็ยิ่งซึมเข้าผ้า บางคนก็กวนไปตลอดระหว่างย้อม แต่บางคนก็ว่าแค่แกว่งผ้าทุก 2 - 3 นาทีก็พอแล้ว พอย้อมจนครบเวลาที่แนะนำแล้ว หรือคิดว่าผ้าดูสีเข้มตามต้องการแล้ว ให้ใช้ที่คีบหรือช้อน ค่อยๆ ยกผ้าขึ้นมาจากน้ำย้อม แล้วเอาผ้าไปใส่ในอ่างอาบน้ำหรืออ่างล้างจาน แล้วเปิดน้ำเย็นราดไปเรื่อยๆ จนน้ำใส  ย้ำว่าสีจะดูเข้มกว่าปกติตอนผ้าเปียก เพราะงั้นตอนเช็คสีผ้า ก็อย่าลืมเรื่องนี้ด้วย! ล้างอ่างหรืออ่างล้างจานทันทีหลังเสร็จขั้นตอน เพราะสีย้อมผ้าทำอ่างด่างได้! ถ้าโอเคกับสีที่ย้อมเสร็จแล้ว ก็ให้กลับด้านผ้า แล้วเอาใส่เครื่องซักผ้า ถึงจะล้างน้ำเอาสีย้อมส่วนเกินออกเยอะแล้ว แต่เวลาซัก ก็จะยังมีสีปนมา เพราะงั้นเวลาซักเครื่อง อย่าซักรวมกับผ้าชิ้นอื่น ไม่งั้นจะสีตกใส่ผ้าชิ้นอื่นได้ เวลาซักเครื่อง ให้เลือกโหมดผ้าน้อย และใช้น้ำเย็น การกลับด้านผ้าก่อนซัก ช่วยถนอมสีผ้าได้ จะตากผึ่งลมไว้ หรือเอาเข้าเครื่องอบผ้าก็ได้ แล้วแต่เนื้อผ้าและความสะดวก แต่ไม่ว่าจะตากหรืออบ เสร็จแล้วให้เช็คสีผ้าที่ย้อมเสร็จแล้วดูอีกรอบ จะได้แน่ใจว่าสีสม่ำเสมอ ไม่ด่างเป็นดวงๆ เส้นๆ ออกมาสวยสมใจ ถ้ายังไม่ถูกใจ จะเอาผ้าไปย้อมใหม่ตามขั้นตอนก็ได้ . ถ้าใช้เครื่องซักผ้าฝาบน ก็เทน้ำส้มสายชูลงไปในถังซักผ้าโดยตรงได้เลย หรือเทใส่ช่องน้ำยาปรับผ้านุ่ม ถ้าเป็นเครื่องซักผ้าฝาหน้า น้ำส้มสายชูจะไปสลายคราบน้ำยาซักผ้าหรือตะกรันจากน้ำกร่อย ทำให้เสื้อผ้าสว่างสดใสขึ้น น้ำส้มสายชูป้องกันไม่ให้เกิดคราบแต่แรก เลยช่วยให้ผ้าใหม่สีสันสดใส ไม่ตก ไม่ซีดเร็ว เอาผ้าที่ซีดจางเข้าเครื่อง ใส่น้ำยาซักผ้า แล้วเดินเครื่องซักตามปกติ ส่วนใหญ่แค่แช่ผ้าในน้ำส้มสายชูแล้วซัก ก็ช่วยให้ผ้าสว่างสดใสขึ้นแล้ว เลือกรอบซักให้เหมาะสมกับเนื้อผ้า. เช่น ถ้าจะซักผ้าเนื้อบาง ขาดง่าย อย่างผ้าไหม หรือผ้าลูกไม้ ก็ต้องเลือก gentle wash หรือโหมดถนอมผ้า แต่ถ้าซักผ้าทนทานอย่างคอตตอนหรือยีนส์ ก็ซักตามปกติได้เลย น้ำส้มสายชูจะถูกชะล้างออกไปตั้งแต่ตอนซักผ้าน้ำสุดท้าย เพราะงั้นไม่ต้องกลัวเครื่องซักผ้าหรือผ้าเหม็นฉุน ซักเสร็จจะตากผึ่งลมไว้ หรือเอาเข้าเครื่องอบผ้าก็ได้ แล้วแต่คำแนะนำที่ป้าย ว่าต้องซัก ตาก/อบยังไง  ถ้ายังเหลือกลิ่นน้ำส้มสายชูเล็กน้อย ให้ผึ่งเสื้อผ้าไว้นอกบ้าน หรือใส่แผ่นหอมอบผ้าในเครื่อง ผ้าแห้งแล้วก็มักจะไม่เหลือกลิ่นอีก ถ้าเสื้อผ้ายังดูซีดๆ เป็นไปได้ว่าสีตกหรือสีย้อมหลุดไปตามเวลา ให้ย้อมผ้าใหม่เลย ถ้าผ้าซีดจางทั้งที่ซักไปแค่ไม่กี่ครั้ง เป็นไปได้ว่าเกิดจากคราบน้ำยาซักผ้าตกค้าง แบบนี้ให้เติมเกลือเวลาซักผ้าตามปกติ จะช่วยสลายคราบ ทำให้ผ้ากลับมาเหมือนใหม่ได้ ผงซักฟอกมีโอกาสตกค้างมากกว่าน้ำยาซักผ้า พอใส่ผ้าและน้ำยาซักผ้าในเครื่องแล้ว ให้เทเกลือประมาณ 1/2 ถ้วยตวง (150 กรัม) ลงไปในถังซักผ้า นอกจากช่วยคืนความสว่างสดใสให้ผ้าซีดแล้ว ยังช่วยป้องกันไม่ให้ผ้าใหม่ซีดแต่แรกด้วย  จะเติมเกลือลงไปทุกครั้งที่ซักผ้าก็ได้ จะใช้เกลือปรุงอาหารตามปกติ หรือเกลือละเอียดสำหรับหมักดองก็ได้ แต่อย่าใช้เกลือ sea salt เกล็ดหยาบ เพราะจะละลายไม่หมด ตกค้างในเครื่องซักผ้า เกลือใช้ขจัดคราบได้อยู่หมัดด้วย โดยเฉพาะคราบเลือด เชื้อรา และคราบเหงื่อ พอซักเสร็จแล้ว ก็เอาผ้าออกมาเช็คสีได้เลย ถ้าโอเคแล้ว ก็เอาไปตากผึ่งลมไว้ หรืออบในเครื่องอบผ้าก็แล้วแต่ ถ้าผ้ายังดูซีดๆ ให้ซักด้วยน้ำส้มสายชูแทน พอนานๆ ไป สีซีดอีก ก็ให้ย้อมผ้าใหม่เลย เบคกิ้งโซดาเป็นอะไรที่คนส่วนใหญ่มีติดบ้าน ช่วยให้สีผ้าสว่างสดใสขึ้นได้ โดยเฉพาะเมื่อใช้กับผ้าขาว แค่เติมเบคกิ้งโซดา 1/2 ถ้วยตวง (100 กรัม) ในถังซักผ้า หลังใส่ผ้าที่จะซักและน้ำยาซักผ้าแล้วตามปกติ นอกจากนี้เบคกิ้งโซดายังช่วยขจัดกลิ่นอับของผ้าได้ด้วย! ถ้าอยากได้วิธีคืนสีให้ผ้าดำกลับมาเข้มเหมือนเสื้อใหม่แบบง่ายๆ ในราคาย่อมเยา ก็ให้ชงชาหรือกาแฟดำเข้มๆ 2 ถ้วยตวง (500 มล.) จากนั้นเอาผ้าเข้าเครื่อง ซักตามปกติ แต่อย่าเพิ่งไปไหน พอถึงน้ำสุดท้าย ให้เปิดฝาเครื่องซักผ้า แล้วเทชาหรือกาแฟใส่ลงไป ปล่อยให้ซักไปจนเสร็จ แล้วเอาผ้าไปตากให้แห้งได้เลย ระวังว่าถ้าเอาเสื้อผ้าสีดำไปเข้าเครื่องอบผ้าบ่อยๆ สีจะซีดเร็วขึ้น เอาผ้าที่จะซักเข้าเครื่องตามปกติ แล้วใส่พริกไทยดำบด 2 - 3 ช้อนชา (10 - 15 กรัม) ไปด้วย จะช่วยขจัดคราบตกค้างได้ แถมผงพริกไทยยังไหลไปกับน้ำสุดท้ายด้วย ไม่ต้องกลัวเหลืออยู่ ถ้าผ้าขาวเริ่มหม่นๆ หลังซักไป 2 - 3 ครั้ง คุณอาจจะอยากจับไปฟอกขาวให้รู้แล้วรู้รอด แต่บอกเลยว่าไม่ดีต่อเส้นใยผ้า แถมผ้ายังสีซีดไปเรื่อยๆ แนะนำให้ผสมไฮโดรเจนเปอร์ออกไซด์ 1 ถ้วยตวง (250 มล.) กับน้ำยาซักผ้า แล้วซักไปตามปกติได้เลย
อ่านคำแนะนำการดูแลที่ป้ายก่อนว่าย้อมได้ไหม. เลือกสีย้อมที่ใกล้เคียงกับสีผ้าดั้งเดิมมากที่สุด. ป้องกันสีย้อมเลอะตัวและสถานที่. เทน้ำร้อนประมาณ 50 - 60 องศาเซลเซียส (120 - 140 องศาฟาเรนไฮต์) ใส่กะละมัง. ละลายสีย้อมกับเกลือในน้ำถ้วยเล็กๆ แล้วเอาไปเทใส่น้ำย้อมผ้าอีกที. ใส่ผ้าลงไปแช่ 30 - 60 นาที หมั่นกวนเรื่อยๆ. เอาผ้าขึ้นจากน้ำ แล้วล้างด้วยน้ำเย็นจัด. เอาผ้าแค่ชิ้นนั้นชิ้นเดียวซักในเครื่องซักผ้า ที่เลือกน้ำเย็นไว้. ตากหรืออบผ้า แล้วเช็คสีที่ได้. เติมน้ำส้มสายชูกลั่นขาว 1/2 ถ้วยตวง (100 - 150 มล.) ในเครื่องซักผ้า ซักผ้าในน้ำเย็น ด้วยรอบซักปกติ. ตากผ้าหรืออบในเครื่องอบผ้า. เอาผ้าที่ซีดใส่เครื่องซักผ้า แล้วใช้น้ำยาซักผ้าตามปกติ. ใส่เกลือ 1/2 ถ้วยตวง (150 กรัม) เวลาซักผ้า. ตากหรืออบผ้าตามปกติ. ลองใส่เบคกิ้งโซดาในเครื่องซักผ้า จะช่วยให้ผ้าขาวสว่างสดใสขึ้น. คุณคืนสีให้ผ้าดำได้โดยแช่ผ้าในชาหรือกาแฟ. ทำให้ผ้าสีเข้มชัดขึ้นโดยใส่พริกไทยดำตอนซัก. ซักผ้าขาวให้สว่างสดใสด้วยไฮโดรเจนเปอร์ออกไซด์.
https://www.wikihow.com/Restore-Faded-Clothes https://www.wikihow.com/Restore-Faded-Clothes https://www.wikihow.com/Restore-Faded-Clothes https://www.wikihow.com/Restore-Faded-Clothes
Dyeing Clothes to Refresh the Color Using Vinegar to Combat Detergent Buildup Restoring Brightness with Salt Trying Other Household Items